Document ID: 32009D0560

KOMISSION PÄÄTÖS,
tehty 22 päivänä heinäkuuta 2009,
eläintautien ja zoonoosien eräiden muutettujen hävittämis- ja seurantaohjelmien hyväksymisestä vuodeksi 2009 ja päätöksen 2008/897/EY muuttamisesta siltä osin kuin asia koskee yhteisön osallistumista eräiden jäsenvaltioiden kyseisellä päätöksellä hyväksyttyjen ohjelmien rahoitukseen
(tiedoksiannettu numerolla K(2009) 5475)
(2009/560/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 24 artiklan 5 ja 6 kohdan ja 25 artiklan 1 ja 2 kohdan,
sekä katsoo seuraavaa:
(1)
Päätöksessä 90/424/ETY vahvistetaan yksityiskohtaiset säännöt yhteisön osallistumisesta eläintautien hävittämis-, torjunta- ja seurantaohjelmien rahoitukseen.
(2)
Jäsenvaltioiden vuodeksi 2009 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä yhteisön rahoituksesta 28 päivänä marraskuuta 2008 tehdyllä komission päätöksellä 2008/897/EY (2) hyväksytään eräitä kansallisia ohjelmia ja vahvistetaan yhteisön rahoitusosuus ja sen enimmäismäärä jäsenvaltioiden esittämille ohjelmille.
(3)
Belgia, Tanska, Irlanti, Espanja, Ranska, Latvia, Liettua, Alankomaat, Portugali ja Suomi ovat esittäneet bluetongue-taudin muutettuja hävittämis- ja seurantaohjelmia.
(4)
Komissio on arvioinut kyseiset muutetut ohjelmat sekä eläinlääkinnälliseltä että taloudelliselta kannalta. Ohjelmien todettiin vastaavan asiaan liittyvää yhteisön eläinlääkintälainsäädäntöä ja erityisesti tiettyjen eläintautien ja zoonoosien kansallisiin hävittämis-, torjunta- ja seurantaohjelmiin sovellettavista yhteisön vaatimuksista 25 päivänä huhtikuuta 2008 tehdyssä komission päätöksessä 2008/341/EY (3) vahvistettuja vaatimuksia. Sen vuoksi kyseiset muutetut ohjelmat olisi hyväksyttävä.
(5)
Tanska, Espanja, Italia, Luxemburg, Alankomaat, Portugali, Suomi ja Yhdistynyt kuningaskunta ovat esittäneet tarttuvien spongiformisten enkefalopatioiden (TSE:iden) muutettuja seurantaohjelmia.
(6)
Komissio on arvioinut kyseiset muutetut ohjelmat sekä eläinlääkinnälliseltä että taloudelliselta kannalta. Ohjelmien todettiin vastaavan asiaan liittyvää yhteisön eläinlääkintälainsäädäntöä ja erityisesti päätöksessä 2008/341/EY vahvistettuja vaatimuksia. Sen vuoksi kyseiset muutetut ohjelmat olisi hyväksyttävä.
(7)
Jäsenvaltioiden vuodeksi 2008 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä yhteisön rahoituksesta 30 marraskuuta 2007 tehdyllä komission päätöksellä 2007/782/EY (4) hyväksyttiin monivuotinen raivotaudin hävittämisohjelma Slovenian osalta. Kyseisen ohjelman toinen toteuttamisvuosi hyväksyttiin päätöksellä 2008/897/EY.
(8)
Slovenia on esittänyt raivotaudin monivuotisen hävittämisohjelmansa toista toteuttamisvuotta koskevan muutetun version. Komissio on arvioinut kyseisen muutetun ohjelman sekä eläinlääkinnälliseltä että taloudelliselta kannalta. Ohjelman todettiin vastaavan asiaan liittyvää yhteisön eläinlääkintälainsäädäntöä ja erityisesti päätöksessä 2008/341/EY vahvistettuja vaatimuksia. Sen vuoksi kyseinen muutettu ohjelma olisi hyväksyttävä.
(9)
Päätöksellä 2008/897/EY hyväksyttyihin bluetongue-taudin hävittämistä ja valvontaa koskeviin kansallisiin ohjelmiin sisältyivät vuonna 2009 toteutettavat rokotukset kyseistä tautia vastaan. Rokottamiskustannukset eivät kuitenkaan sisältyneet kustannuksiin, joihin voidaan myöntää yhteisön rahoitusta.
(10)
Kun otetaan huomioon epidemiologinen tilanne kyseisissä jäsenvaltioissa, on aiheellista sisällyttää rokottamiskustannukset kustannuksiin, joihin voidaan myöntää yhteisön rahoitusta. Tämän vuoksi on asianmukaista osoittaa lisävaroja bluetongue-taudin hävittämistä ja valvontaa koskevien, päätöksellä 2008/897/EY hyväksyttyjen ohjelmien rahoittamiseen kyseisissä jäsenvaltioissa.
(11)
Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 (5), sellaisena kuin se on viimeksi muutettuna komission asetuksella (EY) N:o 103/2009 (6), säädetään tiukemmista vaatimuksista sellaisten maidon tuottamista varten pidettyjen karjojen osalta, jotka ovat saaneet klassisen scrapie-tartunnan.
(12)
Kypros on esittänyt 18 päivänä maaliskuuta 2009 scrapien uuden monivuotisen seuranta- ja hävittämisohjelman, joka on mukautettu asetuksen (EY) N:o 999/2001 äskettäiseen muutokseen. Ohjelmalla on tarkoitus korvata vuotta 2009 koskeva kyseisen jäsenvaltion kansallinen scrapien hävittämisohjelma, joka hyväksyttiin päätöksellä 2008/897/EY.
(13)
Tämän poikkeuksellisen tilanteen vuoksi Kypros pyysi, että yhteisö rahoittaa ohjelmassa yli 50 prosenttia kuluista, jotka aiheutuvat scrapie-tartunnan saaneiden eläinten teurastuksesta. Komissio on arvioinut kyseisen ohjelman sekä eläinlääkinnälliseltä että taloudelliselta kannalta. Ohjelman todettiin vastaavan asiaan liittyvää yhteisön eläinlääkintälainsäädäntöä ja erityisesti päätöksessä 2008/341/EY vahvistettuja vaatimuksia. Sen vuoksi kyseinen ohjelma olisi hyväksyttävä.
(14)
Koska hyvin suuri osa Kyproksen lammas- ja vuohikarjasta on saanut scrapie-tartunnan, Kyproksen on lopetettava poikkeuksellisen paljon eläimiä lyhyessä ajassa noudattaakseen asiaankuuluvan yhteisön lainsäädännön vaatimuksia.
(15)
Tämän poikkeuksellisen tilanteen vuoksi on aiheellista myöntää tavallista enemmän yhteisön rahoitusta scrapien seuranta- ja hävittämisohjelmaan kyseisessä jäsenvaltiossa. Lisäksi kulut, jotka aiheutuvat nimenomaisesti ohjelmaan kuuluvia tehtäviä varten palkatusta henkilöstöstä ja ruhojen hävittämisestä, olisi sisällytettävä kustannuksiin, joihin voidaan myöntää yhteisön rahoitusta kyseisessä ohjelmassa.
(16)
Muutettujen ohjelmien hyväksyminen tällä päätöksellä vaikuttaa päätöksellä 2008/897/EY hyväksyttyjen ohjelmien toteuttamiseksi tarvittaviin rahamääriin. Yhteisön rahoitusosuuden enimmäismäärää olisi eräissä ohjelmissa mukautettava vastaavasti.
(17)
Sen vuoksi päätöstä 2008/897/EY olisi muutettava.
(18)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Belgian 29 päivänä tammikuuta 2009, Tanskan 20 päivänä huhtikuuta 2009, Irlannin 16 päivänä helmikuuta 2009, Espanjan 6 päivänä maaliskuuta 2009, Ranskan 2 päivänä helmikuuta 2009, Latvian 20 päivänä helmikuuta 2009, Liettuan 20 päivänä helmikuuta 2009, Alankomaiden 8 päivänä joulukuuta 2008, Portugalin 20 päivänä helmikuuta 2009 ja Suomen 7 päivänä tammikuuta 2009 esittämät bluetongue-taudin muutetut seuranta- ja hävittämisohjelmat 1 päivän tammikuuta 2009 ja 31 päivän joulukuuta 2009 väliseksi ajaksi.
2 artikla
Hyväksytään Tanskan 18 päivänä maaliskuuta 2009, Espanjan 7 päivänä huhtikuuta 2009, Italian 29 päivänä tammikuuta 2009, Luxemburgin 16 päivänä maaliskuuta 2009, Alankomaiden 20 päivänä helmikuuta 2009, Portugalin 4 päivänä maaliskuuta 2009, Suomen 27 päivänä helmikuuta 2009 ja Yhdistyneen kuningaskunnan 26 päivänä tammikuuta 2009 esittämät tarttuvien spongiformisten enkefalopatioiden muutetut seurantaohjelmat 1 päivän tammikuuta 2009 ja 31 päivän joulukuuta 2009 väliseksi ajaksi.
3 artikla
Hyväksytään Slovenian 23 päivänä huhtikuuta 2009 esittämä raivotaudin monivuotinen hävittämisohjelma, sellaisena kuin se on muutettuna, toisen toteuttamisvuotensa osalta 1 päivän tammikuuta 2009 ja 31 päivän joulukuuta 2009 väliseksi ajaksi.
4 artikla
Muutetaan päätös 2008/897/EY seuraavasti:
1.
Korvataan 4 artiklan 2 ja 3 kohta seuraavasti:
”2. Vahvistetaan yhteisön rahoitusosuudeksi 50 prosenttia kustannuksista, joita kullekin 1 kohdassa tarkoitetulle jäsenvaltiolle aiheutuu rokottamisesta, virologisesta, serologisesta ja entomologisesta laboratoriotestauksesta sekä pyydysten ja rokotteiden ostamisesta, ja rahoitusosuuden enimmäismääräksi
a)
4 450 000 euroa Belgian osalta
b)
5 000 euroa Bulgarian osalta
c)
2 350 000 euroa Tšekin osalta
d)
50 000 euroa Tanskan osalta
e)
15 700 000 euroa Saksan osalta
f)
180 000 euroa Viron osalta
g)
800 000 euroa Irlannin osalta
h)
50 000 euroa Kreikan osalta
i)
21 000 000 euroa Espanjan osalta
j)
57 000 000 euroa Ranskan osalta
k)
3 000 000 euroa Italian osalta
l)
460 000 euroa Latvian osalta
m)
0 euroa Liettuan osalta
n)
510 000 euroa Luxemburgin osalta
o)
1 400 000 euroa Unkarin osalta
p)
5 000 euroa Maltan osalta
q)
50 000 euroa Alankomaiden osalta
r)
3 350 000 euroa Itävallan osalta
s)
500 000 euroa Puolan osalta
t)
5 300 000 euroa Portugalin osalta
u)
250 000 euroa Romanian osalta
v)
910 000 euroa Slovenian osalta
w)
820 000 euroa Suomen osalta
x)
1 550 000 euroa Ruotsin osalta.
3. Jäsenvaltioille korvattavat, 1 kohdassa tarkoitetuista ohjelmista syntyvät kustannukset eivät saa keskimäärin ylittää seuraavia enimmäismääriä:
a)
ELISA-testi: 2,5 euroa testiä kohti
b)
PCR-testi: 10 euroa testiä kohti
c)
monovalenttien rokotteiden osto: 0,3 euroa annosta kohti
d)
bivalenttien rokotteiden osto: 0,45 euroa annosta kohti
e)
nautaeläinten rokottaminen: 1,50 euroa rokotettua nautaeläintä kohti, käytettyjen annosten lukumäärästä ja tyypistä riippumatta
f)
lampaiden ja vuohien rokottaminen: 0,75 euroa rokotettua lammasta tai vuohta kohti, käytettyjen annosten lukumäärästä ja tyypistä riippumatta.”
2.
Korvataan 9 artiklan 2 kohdan l alakohdassa ilmaisu ”1 800 000 euroa” ilmaisulla ”50 000 euroa”.
3.
Korvataan 13 artiklan 2 kohdan e alakohdassa ilmaisu ”370 000 euroa” ilmaisulla ”530 000 euroa”.
4.
Lisätään 15 a artikla seuraavasti:
”15 a artikla
Scrapie
1. Hyväksytään Kyproksen 18 päivänä maaliskuuta 2009 esittämä scrapien monivuotinen seuranta- ja hävittämisohjelma 1 päivän tammikuuta 2009 ja 31 päivän joulukuuta 2010 väliseksi ajaksi.
2. Yhteisön rahoitusosuus on seuraava:
a)
100 prosenttia kustannuksista, joita Kyprokselle aiheutuu pikatestien ja primaaristen molekyylitestien tekemisestä;
b)
75 prosenttia kustannuksista, joita Kyprokselle aiheutuu sen scrapien seuranta- ja hävittämisohjelman mukaisesti lopetettujen ja hävitettyjen eläinten omistajille eläinten arvosta maksetuista korvauksista;
c)
50 prosenttia kustannuksista, jotka aiheutuvat
i)
genotyypitystä varten otettujen näytteiden analysoinnista;
ii)
eläinten lopettamiseen käytettävien valmisteiden ostosta;
iii)
nimenomaisesti ohjelmaan kuuluvia tehtäviä varten palkatusta henkilöstöstä;
iv)
ruhojen hävittämisestä.
3. Kyprokselle korvattavat, 1 kohdassa tarkoitetusta ohjelmasta syntyvät kustannukset eivät saa keskimäärin ylittää seuraavia enimmäismääriä:
a)
asetuksen (EY) N:o 999/2001 liitteessä III olevan A luvun II osassa tarkoitetuille lampaille ja vuohille tehtävien testien osalta 30 euroa testiä kohti;
b)
asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa tarkoitettujen erottelevien primaaristen molekyylitestien osalta 175 euroa testiä kohti;
c)
genotyyppitestien osalta 10 euroa testiä kohti;
d)
lopetettujen lampaiden tai vuohien osalta 100 euroa eläintä kohti.
4. Vuonna 2009 sidottava määrä on 5 400 000 euroa.
5. Päätös vuonna 2010 sidottavasta määrästä perustuu ohjelman toteuttamiseen vuonna 2009.”
5 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä heinäkuuta 2009.

Labels: 4
20
0
6
18
15